Odense Adresse-Contoirs Efterretninger, 1837-11-13
Politisk Oversigt. Frankerig. Endelig er da General Vallees officielle Beretning kommen til Paris, ikkun forsinket, som det hedder, ved Generalstabschefen, General Perregaux's Sygdom, selve Generalrapporten over Operationerne og Beleiringen er imidlertid ikke kommen, da Nødvendigheden af at fuldstændiggjøre nogle af Dokumenterne vil i 2 til 3 Dage forsinke dens Afsendelse. Efter GeneralVallees Udsagn have flere Cheiker forpligtet sig til at levere det nødvendige Slagteqvæg; En af dem har alt leveret 180 Oxer og lovet endnu flere. For at sikkre sig den indtagne Stads Besiddelse, har Generalen oprettet et Occupationskorps paa 2500 Md., der skal danne Garnisonen. Constantinets Jndtagelse, siges der, har virket mægtigt nedslaaende paa Arabernes Gemytter, almindelig Bestyrtelse er fulgt ovenpaa denne Begivenhed og Stammerne have fattet en stor Jdee og Frankerigs Magt. Efter General Perregaur's officielle Liste ere kun 14 Officerer og 86 Soldater blevne dræbte, 38 Officerer og 468 Soldater saarede, 5 Officerer og 43 Soldater døde af Sygdom (Cholera?), i Alt 57 Officerer og 597 Soldater – et i Sammenligning med den heftige Storm tilvisse kun ringe Antal, (Jfølge en ikke officiel Angivelse skulle i Alt 1750 Md. være blevne brugte til at løbe Storm, og af disse blev hver tredie Mand enten dræbt eller saaret: selv ved Saragossa var Forholdet mindre. Til dette Mennesketabføies en Tabel over Hestetabet: af disse Dyr bleve kun 21 dræbte af Fienden, men 216 styrtede i Leirene, hvoraf Man kan skjønne, hvor meget Soldaterne maae have lidt paa Marschen og i Bivouakerne. De i Staden fundne Vaaben og Skyts angives til nogle og tredive Metal= og 3 Jernkanoner, 13 Mørsere og Haubitzer, i Alt 59 Jld svælg; 3000 Bomber, 1100 Geværer, 200 Pistoler, 100 Sabler, 6500 Kilogrammer Krudt og 20,000 af det arabiske Jnfanteries Patroner. - De ulykkelige Syge, som sendtes fra Bona til Algier og derfra til Toulon, ere endnu ikke ankomne til sidstnævnte Stad, men have nu i en Maaned været paa Søen, Korvetten la Marne medbringer alene 200 Saarede. Prindsen af Joinville bereder sig atter til at fortsætte sin Reise til Brasilien, men Hertugen, af Nemours vil indtil nærmere befaling forblive i Constantineh. Velunderrettede Personer ville vide, at Constantine til næste Foraar skal overgives til den unge Bey af Tunis, rigtignok under Frankerigs Overherredømme; ogsaa taler Man om, at en Deputeret strax i det nye Kammer vil andrage paa, at de franske Besiddelser i Afrika skulle som det 89de Departement indlemmes i Frankerigs Gebeet. Af et privat Brev sees, at der i Bona den 25 f. M. gik det Rygte, at Achmet Bey med alle sine Skatte, af 20 Millioner Fr. Værdi, var to Mile fra hans erobrede Residents faldet i de Franskes Hænder. Sluttelig melder Toulonnais, at der til Toulon den 28 f. M. var kommen Stafet fra Paris med Jnstruktioner til General Vallee; Jndholdet af disse var, at Constantine skulde bibeholdes og Expeditionsarmeen gaae i sine Vinter qvarterer i Constantineh, Medjez=Ammar og GuelmaJ Staden selv skulde ligge en Garnison paa 5250 Mand, imedens en bevægelig Kolonne paa 5000 Md. skulde beskytte de venskabelige Stammer og bekæmpe de fiendtlige. Øverste Kommandant skulde General Trezel være, Plads kommandant Oberst Duvivier.